**NOTĂ INFORMATIVĂ**

**la proiectul de decizie „Cu privire la participarea Consiliului Raional Cahul în**

**cadrul proiectului „EthnicCult – promovarea culturii etnografice și tradițiilor din România și Republica Moldova”**

**I. Denumirea autorului şi, după caz, a participanţilor la elaborarea proiectului**

Direcția Economie și dezvoltare teritorială

**II. Condițiile ce au impus elaborarea proiectului**

Proiectul deciziei a fost elaborat de către Direcţia economie și dezvoltare teritorială, în conformitate cu prevederile Legii Nr. 436/2006 privind administrația publică locală și Legii nr. 397/2003 privind finanțele publice locale, totodată în conformitate cu condiționalitățile procedurale impuse de prevederile Programului Operațional Comun de Cooperare Transfrontalieră România Republica Moldova 2014-2020 pentru solicitanții de finanțare în cadrul acestuia. În anul 2018, Consiliul raional Cahul, în calitate de partener, alături de Muzeul Național de Etnografie și Istorie Naturală – lider de proiect, și partenerii: Primăria Mereni (rn. Anenii Noi) și Asociația Culturală a tradițiilor românești ”Vatra” a participat la elaborarea și aplicarea proiectului „EthnicCult – promovarea culturii etnografice și tradițiilor din România și Republica Moldova” spre finanțare în cadrul programului sus menționat.

În conformitate cu prevederile Ghidului Aplicantului la Program: Capitolul 4 ”Contractarea și Implementarea proiectelor” art. 4.1 lit. a) și lit. c) – liderii de proiecte și beneficiarii ca urmare a notificării privind decizia finală a Comitetului Comun de Monitorizare privind aprobarea proiectului spre finanțare, urmează a prezenta Secretariatului comun Decizia privind aprobarea cofinanțării proiectului aplicat, precum și a acordului de parteneriat pe proiect.

**III. Principalele prevederi ale proiectului de decizie**

Proiectul de decizie ”Cu privire la participarea Consiliului Raional Cahul în cadrul proiectului „EthnicCult – promovarea culturii etnografice și tradițiilor din România și Republica Moldova”, în conformitate cu condițiile impuse de programul sus menționat prevede aprobarea textului Acordului de Parteneriat și împuternicirea reprezentantului legal al instituției – președintele raionului Cahul de a semna în numele Consiliului raional prezentul Acord (conform Anexei nr. 1 la decizie). Totodată, se asigură aprobarea cotei de co-finanțare a Consiliului raional Cahul în cadrul proiectului – 58 534 euro – ceea ce constituie 3,56 % din totalul bugetului proiectului de 1 644 910 euro.

Bugetul total al Consiliului raional Cahul, ca partener în proiect, din total, reprezintă 585 340 euro, din care 526 806 euro – Grant finanțat de UE prin intermediul Instrumentului European de Vecinătate, iar 58 534 – contribuție proprie.

Prezentarea succintă a proiectului, obiectivelor și activităților prevăzute, precum și alocațiile per partener sunt prezentate în anexa nr. 1 la prezenta Notă Informativă.

**IV. Fundamentarea economico-financiară**

Implementarea prezentului proiect de decizie va genera cheltuieli bugetare de 58 534 euro (echivalentul în lei), resurse bugetare prevăzute în bugetul raionului Cahul pentru anul 2020 la capitolul activități culturale. Totuși, contribuția totală va fi alocată pe durata a 2 ani de zile (durata proiectului fiind de 24 luni), în felul următor 51 106 euro pentru primele 12 luni de implementare, dat fiind faptul că investițiile în infrastructura prevăzută au fost planificate pentru primul an de implementare, și respectiv restul sumei – 7 428 euro – în anul 2 de implementare (lunile 13 -24).

În același timp proiectul va genera venituri de 526 806 euro la bugetul raional pentru implementarea activităților proiectului, invetitții în infrastructura și activități soft de valorificare a patrimoniului cultural material și imaterial, precum și promovarea turismului.

**V. Consultarea publică a proiectului**

În scopul respectării prevederilor Legii nr. 239 din 13 noiembrie 2008 privind transparența în procesul ecisional, proiectul deciziei a fost plasat pe pagina web a Consiliului raional www.cahul.md la directoriul „Transparenţa decizională” la secţiunea „Proiecte de decizii”. Proiectul de decizie se prezintă comisiilor consultative de specialitate pentru avizare şi propunerii Consiliului raional pentru examinare şi adoptare în şedinţă plenară.

***Şef adjunct al Direcției Golub Victoria***

***economie și dezvoltare teritorială***

Anexă

la Nota informativă

|  |  |  |  |  |
| --- | --- | --- | --- | --- |
| **Proiect** | ***”EthnicCult – promovarea culturii etnografice și tradițiilor din România și Republica Moldova”*** | | | |
| **Buget total** | **1 644 910 Euro** | | | |
| **Durata proiectului** | **24 luni** | | | |
| Parteneri | **Lider de proiect:**  Muzeul Naţional de Etnografie şi Istorie  Naturală | **Parteneri:**   * Consiliul raional Cahul * Cosiliul Local Mereni, raionul Anenii Noi * Asociaţia Culturală pentru Tradiţii şi Obiceiuri Româneşti ”VATRA” | | |
| Repartizare buget |  | Total (€) | UE (€) | Contribuția partenerului (€) |
| Muzeul Naţional de Etnografie şi Istorie Naturală | 646 960 | 582 264 | 64 696 |
| Consiliul raional Cahul | 585 340 | 526 806 | 58 534 |
| Cosiliul Local Mereni, r. Anenii Noi | 133 430 | 120 087 | 13 343 |
|  | A.C.T.O.R VATRA | 279 180 | 251 262 | 27 918 |
| Obiectivul General al proiectului | Valorificarea și dezvoltarea potențialului turistic cultural al regiunii prin implementarea unor măsuri de modernizare și renovare a obiectivelor turistice și culturale tradiționale din zona proiectului. | | | |
| Obiective specifice | * Dezvoltarea sistemelor de promovare turistică și organizarea unui circuit turistic de promovare RO-MD; * Implementarea unui program de Capacity Building în domeniul restaurării-conservarii, etnografiei și conservare a patrimoniului cultural material și nematerial; * Realizarea unei Platforme comune de promovare a investițiilor și obiectelor realizate în cadrul proiectului; * Creșterea atractivității zonei din punct de vedere turistic și cultural. | | | |
| Activități planificate  (sumar) | | | | |
| **GA1. Managementul proiectului**   * Ședințe periodice de lucru ale partenerilor de planificare și organizare * Auditul proiectului * Rapoarte de monitorizare * Rapoarte de progres | | | | |
| **GA2. Informare și Comunicare**   * Organizarea și desfășurarea conferințelor de lansare a proiectului * Organizarea și desfășurarea conferințelor de închiere a proiectului * Organizarea seminarelor de informare pe proiect, organizarea materialelor de vizibilitate (pliante, comunicate de presă, etc) | | | | |
| **GA3. Promovarea, conservarea și valorificarea patrimoniului cultural și istoric la nivel transfrontalier**   * Achiziționarea unei scene mobile (Cahul) * Organizarea și desfășurarea a 4 simpozioane culturale, 4 Tîrguri transfrontaliere și 4 Festivaluri Culturale (cîte 1 per partener) * Organizarea și desfășurarea a 3 tururi turistice pentru promovarea rutei turistice create prin proiect * Organizarea și desfășurarea sesiunilor de training și de consolidare a capacităților pentru etnografi, meșteșugari, și lucrători din sfera culturii * Organizarea și desfășurarea workshopurilor (olărit, țesut, etc) * Implementarea instrumentelor digitale pentru promovarea patrimoniului cultural (creare platforma web transfrontalieră pentru promovarea obiectivelor proiectului) * Elaborarea unei strategii transfrontaliere și a unui Plan comun pentru dezvoltarea meșteșugurilor și patrimoniului etnografic | | | | |
| **GA4. Reabilitarea și construcția a 8 obiective cultural-turistice și de interes istoric**   * **Muzeul Național de Etnografie și Istorie Naturală (MD):** * Dezvoltarea muzeului în aer liber în s. Parjolteni – restaurarea Casei Țărănești și a porților muzeului * **Consiliul raional Cahul (MD):** * Dezvoltarea unui atelier de olărit în cadrul taberei ”Romantica” din s. Moscovei, prin reabilitarea și amenajarea, dotarea unui imobil existent * Dezvoltarea Muzeului Portului Popular în s. Colibași, prin reconstrucția capitală a unei porțiuni a unui imobil existent * Dezvoltarea unui Atelier de Țesut în s. Văleni, prin reconstrucția capitală a unui imobil existent * Construcția unei Tabere de Vară Meșteșugărești în .s Văleni, Gîrla lui Manolescu * Construcția unei Case Tradiționale Moldovenești (casă-muzeu) în s Pelinei. * **Primăria Mereni (MD):** * Muzeul de Istorie și Etnografie Mereni, reabilitarea și restaurarea edificului * **Asociaţia Culturală pentru Tradiţii şi Obiceiuri Româneşti ”VATRA” (RO):** * Construcția și dezvoltarea Centrului Inovativ pentru Conservarea și Promovarea Tradițiilor Românești ”Vatra”. | | | | |